Klein Henry verloor sy strydHenry Bosman het Sondagoggend gesterf. Foto: Facebook Henry Bosman (5), die seuntjie wat verlede Donderdag ernstig beseer is toe hy onder ŉ laaigraaf beland het, het gesterf. ŉ Familielid het die nuus aan Maroela Media bevestig dat Henry vanoggend in die hospitaal oorlede is. Die familie sal moontlik in ŉ latere stadium bereid wees om meer bekend te maak oor die omstandighede waarin hy oorlede is. Maroela Media het vroeër berig Sakkie Bosman, Henry se pa, het vertel Henry en sy driejarige boetie, Ian, was laat Donderdagmiddag saam met hom op die veeldoelige laaigraaf (TLB) op hul plaas in die Petrus Steyn-distrik in die Oos-Vrystaat toe Henry afgeval en die TLB oor hom gery het. Baba Casper was by sy ma, Elle (38). Henry is sedertdien in ŉ privaat hospitaal in Bethlehem behandel.